OpenLLM-France/wikimedia huggingface dataset:
# Marokoko Erresumako Liburutegi Nazionala

Marokoko Erresumako Liburutegi Nazionala (arabieraz: المكتبة الوطنية للمملكة المغربية‎, marokoar amazigera estandarrez: ⵜⴰⵙⴷⵍⵉⵙⵜ ⵜⴰⵏⴰⵎⵓⵔⵜ ⵏ ⵜⴳⵍⴷⵉⵜ ⵜⴰⵎⵔⵔⵓⴽⵉⵜ, frantsesez: Bibliothèque nationale du Royaume du Maroc) Marokoko Rabat hiriburuan dagoen liburutegi nazionala da, Tetuanen adar bat duena. 1924an sortua, Liburutegi Nagusia (frantsesez: Bibliothèque Générale) deitzen zen hasieran. 2003an, Marokoko Erresumako Liburutegi Nazionala deitzera pasa zen.

## Historia

Marokoko lehen liburutegi nazionala Marokoko Protektoratu Frantsesak sortu zuen 1924an. 1926an, dahir (errege dekretu) baten bidez, establezimendu publiko bihurtu zen.1984an, Muhammad Abu Khubza tetuandarrak hiri horretako adarreko katalogoa osatu zuen.
Egungo eraikina, Rabat-Agdalen dagoena, Rachid Andaloussi eta Abdelouahed Mountassir arkitekto casablancarreek diseinatu zuten eta Mohammed VI.a erregeak inauguratu zuen 2008ko urriaren 15ean. Marokoko arkitektura tradizionalean nabarmentzen diren minarete karratuetan inspiratuta dago. Eraikin nagusiak kristalezko teilatua eta aldameneko dorre bat ditu eta arabierazko kaligrafia modernoarekin apainduta dago. Gainera, patio zabal bat eta emanaldi eta kultur ekitaldietarako beste espazio batzuk ere baditu.

## Erreferentziak

* 1 2 3 (Frantsesez) «Historique de la BNRM» Bibliothèque Nationale du Royaume du Maroc (Noiz kontsultatua: 2025-02-21).
* ↑ (Ingelesez) «List of Addresses of the Major Libraries in Africa» ECA Library (Noiz kontsultatua: 2025-02-21).
* ↑ (Ingelesez) Katz, Jonathan Glustrom. (1996). Dreams, Sufism, and Sainthood: The Visionary Career of Muhammad Al-Zawâwî. Leiden: Brill Publishers, 205 or..
* ↑ (Ingelesez) «Bibliothèque Nationale du Royaume du Maroc» Archnet (Noiz kontsultatua: 2025-02-21).

## Kanpo estekak

* Datuak: Q2901478
* Multimedia: National Library of the Kingdom of Morocco / Q2901478
# Jack et Jim

Jack et Jim Georges Méliès zinemagilearen film mutua da, 1903. urtekoa. Jules-Eugène Legris eta Georges Méliès aktoreek antzeztu zuten.

## Aktoreak

* Jules-Eugène Legris: Jim
* Georges Méliès

## Erreferentziak

* ↑ Philippe Rège. Encyclopedia of French Film Directors, Volume 1
* ↑ JACK AND JIM

## Kanpo estekak

* imdb.com
* Datuak: Q3160367
* Multimedia: Jack and Jim / Q3160367
# Le Rêve du maître de ballet

Le Rêve du maître de ballet Georges Méliès zinemagilearen film mutua da, 1903. urtekoa. Georges Méliès eta Zizi Papillon aktoreek antzeztu zuten.

## Aktoreak

* Georges Méliès
* Zizi Papillon

## Erreferentziak

* ↑ Philippe Rège. Encyclopedia of French Film Directors, Volume 1
* ↑ The Ballet Master’s Dream

## Kanpo estekak

* imdb.com
* Datuak: Q101245145
* Multimedia: The Ballet-Master's Dream / Q101245145
# Alice in Wonderland (1903ko filma)

Alice in Wonderland Cecil Hepworth eta Percy Stow zinemagilearen film mutua da, 1903. urtekoa. May Clark, Cecil M. Hepworth eta Mrs. Cecil Hepworth aktoreek antzeztu zuten.

## Aktoreak

| Aktorea | Pertsonaia |
| May Clark | Alizia |
| Cecil M. Hepworth | Igela |
| Geoffrey Faithfull | Karta |
| Stanley Faithfull | Karta |
| Mrs. Margaret Hepworth | Untxi Zuria / Bihotzetako Erregina |
| Norman Whitten | Sonbrailugilea / Arraina |

## Erreferentziak

* ↑ Alan Goble. The Complete Index to Literary Sources in Film
* ↑ Alice in Wonderland

## Kanpo estekak

* imdb.com
* Datuak: Q1852843
* Multimedia: Alice in Wonderland (1903 film) / Q1852843
# Jack and the Beanstalk (1902ko filma)

Jack and the Beanstalk George S. Fleming eta Edwin S. Porter zinemagilearen film mutua da, 1902. urtekoa. James H. White, Thomas White eta Elsie Ferguson aktoreek antzeztu zuten.

## Aktoreak

| Aktorea | Pertsonaia |
| James H. White | Farmer |
| Thomas White | Jack |
| Elsie Ferguson | Fairy |

## Erreferentziak

* ↑ Charles Musser. Before the Nickelodeon: Edwin S. Porter and the Edison Manufacturing Company
* ↑ Jack and the Beanstalk

## Kanpo estekak

* imdb.com
* Datuak: Q3006831
* Multimedia: Jack and the Beanstalk (1902 film) / Q3006831
# What Happened on Twenty-third Street, New York City

What Happened on Twenty-third Street, New York City George S. Fleming eta Edwin S. Porter zinemagilearen film mutua da, 1901. urtekoa. A. C. Abadie eta Florence Georgie aktoreek antzeztu zuten.

## Aktoreak

* A. C. Abadie
* Florence Georgie

## Erreferentziak

* ↑ What Happened on Twenty-Third Street, New York City
* ↑ WHAT HAPPENED ON TWENTY-THIRD STREET, NEW YORK CITY

## Kanpo estekak

* imdb.com
* Datuak: Q971823
* Multimedia: What Happened on Twenty-third Street, New York City / Q971823
# The Gordon Sisters Boxing

The Gordon Sisters Boxing Thomas A. Edison zinemagilearen film mutua da, 1901. urtekoa. Bessie Gordon eta Minnie Gordon aktoreek antzeztu zuten.

## Aktoreak

* Bessie Gordon
* Minnie Gordon

## Erreferentziak

* ↑ THE GORDON SISTERS BOXING
* ↑ Jennifer Hargreaves, Eric Anderson. Routledge Handbook of Sport, Gender and Sexuality

## Kanpo estekak

* imdb.com
* Datuak: Q2411678
# The Death of Poor Joe

The Death of Poor Joe George Albert Smith zinemagilearen film mutua da, 1901. urtekoa. Laura Bayley eta Tom Green aktoreek antzeztu zuten.
Charles Dickensen 1853ko Bleak House eleberriaren eszena batean oinarrituta dago.

## Aktoreak

* Laura Bayley
* Tom Green

## Erreferentziak

* ↑ The Death of Poor Joe
* ↑ THE DEATH OF POOR JOE

## Kanpo estekak

* imdb.com
* Datuak: Q1708889
# Barbe-Bleue (1901eko filma)

Barbe-Bleue Georges Méliès zinemagilearen film mutua da, 1901. urtekoa. Georges Méliès, Jehanne d'Alcy eta Bleuette Bernon aktoreek antzeztu zuten.
Charles Perraulten Bizar Urdin istorioan oinarrituta dago.

## Aktoreak

* Georges Méliès : Bizar Urdina
* Jehanne d'Alcy : Bizar Urdinren zortzigarren emaztea
* Bleuette Bernon : maitagarria

## Erreferentziak

* ↑ Philippe Rège. Encyclopedia of French Film Directors, Volume 1
* ↑ Bluebeard

## Kanpo estekak

* imdb.com
* Datuak: Q2071862
* Multimedia: Bluebeard (1901 film) / Q2071862
# Dei Egitekoak

Dei egitekoak, arrantzaleak itsasoratu behar zirenean, emakumeak aritzen ziren hauei dei egiten; itsasora noiz joan behar ziren abisatzen. Gizonaren izena eta "Gora Jangoikuaren ixenian!” esaten zen eguraldi ona eginez gero eta arrantzaleak bazekien itsasora joan behar zuela. Eguraldi txarra eginez gero, aldiz, seinerua izeneko makilarekin zarrastada egiten zen lurraren kontra. Seinerua egurrezko makila zen eta lurraren kontra jotzen zuen zatia metalezkoa zuen. Zarata entzundakoan arrantzaleek bazekiten itxaso txarra zegoela eta etxean geratu behar zirela.

## Erreferentziak

* ↑ «Neskatilen betebeharrak - Ahotsak.eus» ahotsak.eus (Noiz kontsultatua: 2025-02-21).
* ↑ «Dei egitekoak - Ahotsak.eus» ahotsak.eus (Noiz kontsultatua: 2025-02-21).
* ↑ «Dei egitekoak eta señeroak - Ahotsak.eus» ahotsak.eus (Noiz kontsultatua: 2025-02-21).
* ↑ «Josi eta josi jarri du Oihanak Pagadi» EITB 2022-01-09 (Noiz kontsultatua: 2025-02-21).
# San Martin aparkalekua (Donostia)

San Martin aparkalekua Gipuzkoako Donostia hiriburuan dagoen lurpeko aparkaleku bat da.

## Kokalekua

Erdialdean dago, San Martin merkatuaren azpian, eta sabidea San Martin kalean du.

## Kanpo estekak

* Datuak: Q25479968
# San Martin merkatalgunea

San Martin merkatua Gipuzkoako Donostia erdiguneko merkatalgune bat da, merkatu plaza tradizional baten eraikina ordezkaru zuena 21. mendean. Aurrekoa 2003an eraitsi zuten, eta hau 2005ean ireki. Luis Uzkanga arkitektoaren bulegoaren lana da.
Azpian San Martin lurpeko aparkalekua du, eta San Martin merkatu plazak berak bere barruan iraun du, espazio batzuk gordez solairu batean baino gehiagotan. Bertan ezarri diren negozioen artean, Fnac eta Zara dira nabarmenenetakoak. Eraikuntzak inguruko auzoaren estilo arkitektonikoarekin ez du ezer ikusirik.

## Erreferentziak

* ↑ «SAN MARTIN» uzcangaarquitectos.com (Noiz kontsultatua: 2025-02-22).

## Kanpo estekak

* Datuak: Q132561852
# Rita el Khayat

Ghita/Rita el Khayat (arabieraz: غيثة الخياط‎, Rabat, 1944) marokoar idazle, psikiatra eta antropologo da.

## Biografia

Medikuntza ikasi zuen Rabaten, psikiatria Casablancan eta ikasketak Parisen amaitu zituen. 350 artikulu eta 30 liburu baino gehiago idatzi ditu, “Tradizioen Maroko arranditsua” edo “Emakumea mundu arabiarrean”, besteak beste.

## Erreferentziak

* ↑ http://levurelitteraire.com/rita-el-khayat/
* ↑ https://www.persee.fr/doc/homso_0018-4306_1994_num_114_4_3415

## Kanpo estekak

* Datuak: Q3433238
# San Martin merkatua (Donostia)

San Martin merkatua Gipuzkoako Donostia erdiguneko merkatu plaza, merkatu plaza tradizional baten eraikin batean egon zena kokatua 1884 eta 2003 urteen artean, eta 2005etik merkatalgune berri batean kokatua, haren espazio batzuetan, gainerakoa beste merkataritza negozio batzuek okupatzen dutelarik.
Erdialdea auzoko Urbieta kaleko 9. zenbakian dago. Loiola kalea, Urbieta kalea, San Martzial kalea eta Arrasate kalearen artean dago.

## Kanpo estekak

* Datuak: Q25478912
* Multimedia: San Martin merkatu plaza / Q25478912
# San Martin merkatua (1884-2003)

San Martin merkatua 1884an eraikitako Donostiako merkatu plaza bat izan zen, 2003an eraitsia. Merkatu plazak iraun egin du, San Martin merkatalgune berrian integratuta.
Baionako Merkatua eredutzat hartuta, 1884ean Jose Goikoa arkitektoaren proiektua jarraituz eraiki zen merkatua, eta Juan Rafael Aldaik, proiektua osatu zuen 1907an.
2003an Donostiako Udalak, Odón Elorza alkatea zela, eraikin historikoa botatzea erabaki zuen, 2005ean merkatal zentroa eraikitzeko.

## Erreferentziak

* ↑ «Merkatuaren historia» San Martin Merkatua 2016-12-22 (Noiz kontsultatua: 2020-09-20).

## Kanpo estekak

* Datuak: Q132561849
# SAS: Rogue Heroes

SAS: Rogue Heroes britainiar telesaila da, Steven Knightek BBC Onentzat egina. Lehen serieak Britainiar Armadako Aire Zerbitzu Bereziaren (SAS) jatorria irudikatzen du Bigarren Mundu Gerrako Mendebaldeko Basamortuko Kanpainan. Benetako gertaeren irudikapen zehatza da, Ben Macintyrek 2016an izen bereko liburuan azaldu zuen bezala.. 2022ko abenduan, bigarren denboraldi baterako berritu zuten, 2025eko urtarrilaren 1ean estreinatu eta SASek Europako gerra-antzerkian egindako operazioetan oinarria zuena.

## Sinopsia

Oharra: Atal honek istorio osoa edo amaiera argitzen du.
Telesaila 1941ean hasten da Kairoko ospitale batean, entrenamendu ariketa huts baten ondoren, David Stirling Britainiar Armadako ofizialak etsaien lerroen atzean lan sakona egin dezakeen komando unitate berezi bat sortzeko ideia duenean.

## Aktoreak

* Connor Swindells: David Stirling
* Jack O'Connell: Paddy Mayne
* Alfie Allen: Jock Lewes
* Dónal Finn: Eoin McGonigal
* Jacob Ifan: Pat Riley
* Amir El-Masry: Dr. Gamal
* Corin Silva: Jim Almonds
* Sofia Boutella: Eve Mansour
* Theo Barklem-Biggs: Reg Seekings
* Stuart Campbell: Bill Fraser
* Jacob McCarthy : Johnny Cooper
* Bobby Schofield: Dave Kershaw
* Dominic West: Dudley Clarke
* Tom Glynn-Carney: Mike Sadler
* Virgile Bramly: Georges Bergé
* Gwilym Lee: Bill Stirling
* Jack Barton: John Eliot Tonkin
* Mark Rowley: Jock McDiarmid
* Matteo Franco: Alfredo
* Anna Manuelli: Alessia Biondi
* Stuart Thompson: Anthony Greville-Bell

## Erreferentziak

* 1 2 (Ingelesez) «First full-length trailer and new pictures released for SAS Rogue Heroes, coming soon to BBC One and iPlayer» BBC Media Centre 2022-9-30.
* ↑ (Ingelesez) Beevor, Antony. (2022-9-22). «'This is rock-star history!' – Antony Beevor on the gung-ho brilliance of SAS Rogue Heroes» The Guardian.
* ↑ (Ingelesez) «Hit BBC drama SAS Rogue Heroes to return for a second series» BBC Media Centre 2022-12-4.
# Asmaa Rhlalou

Asmaa Rhlalou (arabieraz: أسماء أغلالو‎) kazetari politiko marokoarra da. 2021eko irailaren 24tik Rabateko alkatea da, Marokoko hiriburuko alkatetza bere gain hartzen duen lehen emakumea izanik. Independenteen Talde Nazionaleko (RNI) kidea da. 2016tik 2021era diputatu izan zen.

## Ibilbidea

Frantziako Perpignan Unibertsitatean ekonomiako doktoretza bat egin zuen.
Kazetaria izan da L'Opinion egunkarian. 2016tik 2021era Marokoko Ordezkarien Ganberan finantza eta garapen ekonomikoaren batzordeko kide izan zen eta Independenteen Talde Nazionaleko diputatua. 2017an, politikan lider diren Emakumeen Munduko Foroan parte hartu zuen Rekjavicken.

### Rabateko alkatea

2021eko irailean, Rabateko lehen emakume alkatea bihurtu zen. Bozketan, USFPko Hassan Lachgarrek (7 boto) eta Badia Bennanik (PJD) (8 boto) ere parte hartu zuten. Udal kontseiluko 81 botoetatik 58 lortu zituen. RNI, PAM, Istiqlal eta MP alderdiekin koalizioan iritsi zen alkatetzara.
Justizia eta Garapena Alderdiko Mohamed Sadiki ordezkatu zuen. Beste emakume batzuek, tartean Nabila Rmili Casablancako alkatea, 2021eko irailaren 8an egindako udal hauteskundeetan garaipena lortu zuten. 2021ean, Marokoko herrietako eta eskualdeko hauteskundeetan, emakumeen parte-hartzea %27koa izan zen, aurreko hauteskundeetan, berriz, %12koa.

## Iritziak

Emakumeen ordezkaritza politikoa eta erabaki-postuetan sartzea eskakizun soziala izateaz gain, demokraziaren garapenerako ere badela uste du. Kuoten aldekoa da, baina haratago joateko beharra planteatzen du, eremu guztietan emakumeen presentzian aurrera egiteko, parekotasuna lortzeko.

## Erreferentziak

* 1 2 3 Kasraoui, Safaa. «Asmaa Rhlalou Elected as Rabat's First Female Mayor» https://www.moroccoworldnews.com/.
* ↑ «Qui est Asmaa Rhlalou, élue maire de Rabat ?» Telquel.ma.
* 1 2 3 «Asmaa Rhlalou (RNI) remporte la mairie de Rabat» Medias24 2021-09-24.
* ↑ «Lourdes accusations à l'encontre de Bouanou (VIDEO)» Le Site Info 2018-05-17.
* ↑ «Participation du Maroc au Forum Mondial des Femmes Leaders en politique à Rekjavick» Maroc.ma 2017-12-04.
* ↑ Davel, Camila Sofía. (2023-06-01). «La canción de cuna en el Poema de Dánae (fr. 271 P.) de Simónides de Ceos, Arrastradores de redes (fr. 47a R.) de Esquilo y el Idilio XXIV de Teócrito: un análisis textual y literario» Circe, de clásicos y moderno 27 (1): 1–15. doi:10.19137/circe-2023-270109. ISSN 1851-1724. (Noiz kontsultatua: 2025-02-17).

## Kanpo estekak

* Datuak: Q96758703
* Multimedia: Asmaa Rhlalou / Q96758703
# Kus-kus

    Artikulu hau platerari buruzkoa da; martsupialen generoa gaitzat duena beste hau da: «Kuskus»
Kus-kusa (amazigeraz: ⵙⴽⵙⵓ, seksu; arabieraz: كسكس‎, Kuskus) Magreben jatorri duen platera da, egun mundu zabalean ere prestatu eta jaten dena. Gari-semolarekin prestatzen da, haragi-zatiekin eta barazkiekin, maiz harissa izeneko piper-purearekin ondua.

## Kanpo estekak

* Datuak: Q76605
* Multimedia: Couscous / Q76605
# Itaguareko mendia

Itaguareko mendia (portugesez O Pico do Taguaré) Itaguareko mendia Minas Gerais eta São Paulo estatuetako mugan kokatua dagoen mendia da, Mantikeira mendilerroan. Bere gailurra itsas mailatik 2.308 metrora dago.

## Kokapena

Mendia Passa Quatro eta Cruzeiro udalerrien arteko mugan dago, baina hurbilen dagoen hiri-eremua Marmelópolis meatzaritza herri txikia da. Igoerarik errazena, Cruzeiro udalerriko landa eremuan hasten den bide baten bidez egin daiteke.

## Toponimia

Itaguare izenak «harri sakratua» edo baita «harri pitzatua» esanhia izan dezake guaranieraz. Bere aldapak gogortsuak dira, eta altitudea gora egin ahala, gero eta aldapatsuagoak dira.

## Heltze bideak

Cruzeiro hiritik, gailurra bere osotasunean ikus daiteke; erraldoi bat etzanda edo erraldoi baten sudurra itxura du. Erraldoia lotan ezizena du. Cruzeiroko hiri-eremua, lerro zuzen batean, gailurretik 16 km-ra bakarrik dagoen arren, Itaguare gailurraren eskualdea ia hutsik eta ezezaguna da. Mendia abegigabea da, haize izugarri bortitzak eta zero azpitiko tenperatura dituzten neguko gauak. Igoerako puntu batzuk hegaldi librerako erabil daitezke, baina egitura egokirik gabe.

## Erreferentziak

* ↑ (Portugesez) «Pico do Itaguaré - 2.308 metros de altitude» Itamonte.net - Empresas, Profissionais e Serviços.
* ↑ http://www.portalpassaquatro.com.br/pico-do-itaguare-passa-quatro-p4/
* Datuak: Q10349574
* Multimedia: Pico do Itaguaré / Q10349574
# 1,3-Dimetilurea

1,3-dimetilurea konposatu organikoa da C$_3$H$_8$N$_2$O formula duena, urearen deribatua. Solido kristalino zuria da. Isomero bat du, 1,1-dimetilurea. Uretan eta etanoletan disolbagarria da.

## Erabilera

1,3-dimetilurea erreaktibo gisa baliatzen da kafeinaren eta teofilinaren sintesian eta baita hainbat produktu farmazeutikoen eta herbiziden sintesian. Pinturen eta garbiketa-produktuen ekoizpenean ere usatzen da.
1,1-dimetilurea disolbatzaile polar eta erreaktibo gisa baliatzen da sintesi kimikoan.

## Erreferntziak

* ↑ (Ingelesez) PubChem. «1,3-Dimethylurea» pubchem.ncbi.nlm.nih.gov (Noiz kontsultatua: 2025-02-22).
* ↑ «1,3-Dimethylurea - Hazardous Agents | Haz-Map» haz-map.com (Noiz kontsultatua: 2025-02-22).
* Datuak: Q419740
* Multimedia: 1,3-Dimethylurea / Q419740
# Concepción Sierra Ordóñez

María de la Concepción Sierra Ordóñez (Asturias, ? – Madril, 2012ko urriaren 4a) legelaria izan zen.

## Bizitza

1951n Zuzenbidean, Politika eta Ekonomia Zientzietan graduatu zen Madrilgo Unibertsitate Autonomoan. Urte horretan bertan, Filipino Hispanoamerikako I. Emakumeen Biltzarrean parte hartu zuen eta "Emakumea lanbideetan" txostena aurkeztu zuen.
1973az geroztik, Familia Zuzenbidean espezializatuta dagoen ibilbide profesional garrantzitsuagatik, Justizia Ministerioko Kodetze Batzorde Nagusia osatu zuten lehen lau emakume juristetako bat izan zen, María Telo Núñez, Carmen Salinas Alfonso eta Belén Landábururekin batera. Lanak amaitzeko, 1975eko maiatzaren 2ko 14/75 Legea aldarrikatu zen. Lege horrek emakumeari jarduteko gaitasun osoa eman zion, senarrarekiko obedientzia, ezkontza-lizentzia eta sexuagatiko bereizkeria guztiak ezabatu baitzituen, bi izan ezik, guraso-ahalgo bateratua eta irabazpidezko ondasunen administrazio bateratua.
1981ean, Dibortzio Legea eta lasterrera, ezkontza-abokatu ezaguna izan zen, familia-eskubidearen barruan, ezkontza- edo ezkontza-kontratuen hausturak izan baitzituen lan ardatz. Orduan, haren demanda gai zibilen leihatilako hirugarren gisa erregistratu zen.
Emakume Juristen Elkartearen eta Familia Abokatuen Elkartearen sortzailea izan zen. 2005ean Madrilgo Erkidegoko Genero Indarkeriaren Eskualdeko Behatokiko Aholku Batzordeko kide izendatu zuten. Jurisprudentzia eta Legeriaren Errege Akademiako urgazlea ere izan zen.

## Sariak eta aintzatespenak

2001ean, Raimundo Peñaflorren Ordenako Ohorezko Gurutzea jaso zuen, Zuzenbidea garatzen egindako ekarpen nabarmenagatik. Madrilgo Erkidegoko maiatzaren biko Ordenako Gurutze Handiarekin ere kondekoratu zuten.

## Erreferentziak

* 1 2 Otras sí. Revista del colegio de abogados d Madrid, 2019. Consultado en 2021-01-21.. .
* 1 2 País, El. (2012-10-08). Concepción Sierra, una dura abogada matrimonial. ISSN 1134-6582..
* 1 2 3 4 «Colegiadas Ilustres. Pioneras por la Igualdad» Otrosi.
* ↑ [https://centresderecerca.uab.cat/cedid/sites/centresderecerca.uab.cat.cedid/files/comunicacions.pdf La transición de la dictadura franquista a la democracia. Consultado en 2021-01-20.. ].
* 1 2 El archivo personal de María Telo Núñez (1915-2014), feminista y abogada de la igualdad, en el Archivo Histórico Nacional (AHN). – Justicia y dictadura. .
* ↑ Cerdá, Mar Esquembre. (2016-04-30). «Las leyes del padre» Información.
* ↑ «La Revista: Concha Sierra» www.elmundo.es.
* ↑ «Aeafa» www.aeafa.es.
* ↑ «BOE.es - Sumario del día 18/07/2001» www.boe.es.
* ↑ «Persona - Sierra Ordóñez, Concepción (?-2012)» PARES.

## Kanpo estekak

* Datuak: Q105064576
# Saadia Wadah

Saadia Wadah abokatu marokoarra, bereziki ezaguna da emakumeen eskubideen alde egindako lanagatik. Nazio Batuen Giza Eskubideen Kontseiluko eta Emakumeenganako Indarkeriaren Aurkako Marokoko Elkarteko (AMVEF) kidea da.

## Ibilbidea

Zuzenbidean lizentziatua, Casablancan hasi zuen bere ibilbide profesionala abokatu gisa. 1992an OMDH Marokoko Giza Eskubideen Erakundearekin bat egin zuen, eta Emakumeen Aurkako Andarkeriaren Aurkako Arabiar Emakumeen Auzitegiaren koordinazio-batzordean parte hartu zuen. Casablancako Abokatuen Elkargoko Kontseiluko kide izan zen 2000tik 2003ra. 2000. urtean, emakumeen aurkako indarkeriaren aurkako Marokoko asanbladaren buru izan zen. 2003an, Marokoko Giza Eskubideen Erakundearen bulegoko kide izan zen, eta Abokatu Arabiarren Foroaren sortzaileetako bat da Baréinen.
2013an, Karama erakundeak emakumeenganako indarkeriaren aurka deitutako Konferentzian parte hartu zuen. Nazio Batuen Emakumearen Egoera Juridiko eta Sozialaren Batzordearen 54. saioa izan zen, mundu arabiarrean emakumeen aurkako indarkeriak duen egoera aztertzeko bilera.
Mudawanan aditua da, eta hainbat argitalpen egin ditu sexu-jazarpenari, emakumeen aurkako indarkeriari eta ekoizpen juridikoari buruz. Horrez gain, "ezkontza-dibortzioa" estatutu pertsonalari buruzko gida juridikoa egiten lagundu du, Marokoko Emakumeen Elkarte Demokratikoarentzat.
2018an Marokon emakumeenganako indarkeriaren aurkako legea onartu zenean Wadahk adierazi zuen "legea aurrerapauso positiboa" dela, "hutsuneak eta akatsak" izan arren.

## Sariak eta aitorpenak

* 2017ko apirilean Soumicha Riyaha legelariarekin batera omendu zuten, giza eskubideen defentsan egindako aktibismoagatik.

## Erreferentziak

* 1 2 «sra Saadia Wadah | Conseil National des Droits de l'Homme» www.cndh.ma.
* ↑ The Karama Conference on the Occasion of 54th Session of CSW. Speaker Bios. .
* ↑ Saadia Wadah, juriste et militante : Des obstacles persistent au niveau du système judiciaire. .
* ↑ Kanso, Heba. 'Bittersweet victory' for Moroccan women facing domestic violence,.... .
* ↑ Conseil national des droits de l'homme. Hommage: L'Alliance Professionnelle des Avocats red Hommage à Soumicha Riyaha et à Saadia Wadah pour leur contribution en matière de protection et promotio des Droits de l'Home. .

## Kanpo estekak

* Datuak: Q56604802